TUINROETE | HESSEQUA SPORTNUUS - Dit was baie duidelik dat plaaslike kennis 'n groot rol in die 4BBB-Sagesgholftoernooi gespeel het wat Dinsdag, 3 November op Stilbaai plaasgevind het.
'n Groot groep van 59 spelers het by Stilbaai-gholfklub aangetree vir die beterbalkompetisie. 'n Mens kan nie anders nie as om die gholfklub te komplimenteer op die pragtige toestand van hul baan nie.
Op 1 Desember vind die laaste Sagestoernooi vir die jaar plaas. Dit is die IPS-kompetisie om die Bertus Louw-trofee op Riversdal waar die nie-amptelike enkelskampioen van die Suid-Kaap Sages gekroon word.